Dāvids Komisārs

Dāvids Komisārs (1891—1942) bija Svitenes pagasta zemkopis, Latvijas Republikas un Latvijas PSR politiķis, Latvijas Satversmes sapulces, Tautas Saeimas, LPSR Augstākās Padomes deputāts.

Dzīvesgājums 
Ievēlēts Latvijas Satversmes sapulcē no sociāldemokrātu saraksta, pēc LSDSP šķelšanās sākotnēji pievienojies sociāldemokrātu-lielinieku frakcijai, taču 1922. gada 5. maijā no tās izstājies un iestājies sociāldemokrātu-mazinieku frakcijā. Vēlāk no LSDSP kandidējis arī uz 1. Saeimu, kā arī uz Bauskas apriņķa valdi, kurā arī ievēlēts, kā arī bijis Svitenes krājaizdevu sabiedrības padomes loceklis, vēlāk priekšsēdētājs. 

Ievēlēts Tautas Saeimā no vienīgā atļautā Darba Tautas Bloka saraksta, piedalījies komisijā, kas izstrādāja deklarāciju par Latvijas pievienošanos PSRS. Pēc Tautas Saeimas 1. sēdē pieņemtā lēmuma pasludināt padomju varu 1940. gada 25. augustā kļuvis par LPSR Augstākās Padomes deputātu. Miris 1942. gadā evakuācijā pēc Vācijas uzbrukuma PSRS.

Atsauces 

1891. gadā dzimušie
1942. gadā mirušie
Bauskas novadā dzimušie
Latvijas sociāldemokrāti
Mazinieku partijas politiķi
LKP biedri
Satversmes sapulces deputāti
Tautas Saeimas deputāti
Latvijas PSR Augstākās Padomes deputāti